มีอาการบ้านหมุนวิงเวียน คลื่นไส้ อาเจียน หูดับไป1ข้าง มีเสียงรบกวนในหัวตลอดเวลา ไม่พูดเลยว่าเราเป็นอะไร แค่จ่ายยาซูโดอีเฟดรีน60mg กับBETAHISTINE12mg กินหมดแล้วไม่หาย เป็นมา9วันแล้วค่ะ เรียนไม่รู้เรื่องเลยเพราะไม่ค่อยได้ยิน ควรทำไงดีคะ
สวัสดีค่ะ อาการบ้านหมุน เวียนศีรษะ คลื่นไส้ อาจจะเกิดจาก-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง-การเปลี่ยนท่าทางที่เร็วเกินไป-เนื้องอกของประสาททรงตัว-เนื้องอกในสมอง มักเป็นอาการปวดหัวรุนแรงขึ้นเรื่อยๆ ปวดมากตอนเช้า มีอาเจียนพุ่ง อาจมีความผิดปกติทางระบบประสาทเช่นอ่อนแรงแขนขาข้างใดข้างหนึ่งร่วมด้วยโดยการวินิจฉัยแยกโรคที่แน่นอนควรตรวจร่างกายทางระบบประสาทร่วมด้วย ว่าจะเกี่ยวกับภาวะในสมองหรือในหูชั้นใน แนะนำว่าถ้ารักษามาแล้วไม่ดีขึ้น ให้กลับไปพบแพทย์ที่รักษาอีกครั้ง ถ้าอาการเป็นมาก แพทย์อาจส่งต่อแพทย์เฉพาะทางด้านหู คอ จมูกต่อไปค่ะการดูแลตัวเองเบื้องต้น การเปลี่ยนท่าช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆ